**ZDÔVODNENIE PRESUNU ALOKÁCIE MEDZI OPATRENIAMI 1.2.2 a 1.4.2**

Súčasťou Programu Slovensko v rámci RSO1.2 Využívanie prínosov digitalizácie pre občanov, podniky, výskumné organizácie a orgány verejnej správy je Opatrenie 1.2.2 „Podpora budovania inteligentných miest a regiónov“, ktorého hlavným predmetom podpory je „zabezpečenie rozvoja obcí, miest a regiónov prostredníctvom implementácie inovatívnych technologických a netechnologických riešení a inteligentného riadenia“. Na realizáciu tohto opatrenia sa aktuálne počíta s alokáciou 106 300 000. EUR (EFRR), z ktorých 65 miliónov eur bude implementovaných prostredníctvom integrovaných územných investícií. Zvyšné finančné zdroje, vo výške 41 300 000,00 EUR boli určené pre kategóriu menej rozvinutých regiónov (MRR) a mali byť určené na národné projekty a dopytovo-orientované výzvy. Avšak vzhľadom na charakter aktivít, ktoré sú plánované na národnej úrovni došlo k potrebe navýšenia prostriedkov v kategórii VRR.

Aktuálne rozdelenie finančných prostriedkov:

|  |  |  |  |  |
| --- | --- | --- | --- | --- |
| Cieľ politiky | Opatrenie | Názov úrovne | EFRR\_MRR | EFRR\_VRR |
| CP1 | 1.2.2 | Podpora budovania inteligentných miest a regiónov - granty | 41 300 000 € | - € |
| CP1 | 1.2.2 | Podpora budovania inteligentných miest a regiónov - IUS | 14 000 000 € | 1 500 000 € |
| CP1 | 1.2.2 | Podpora budovania inteligentných miest a regiónov - UMR | 45 000 000 € | 4 500 000 € |
| CP1 | 1.4.2 | Digitálne zručnosti prispôsobené doménam RIS3 a potrebám priemyselnej a zelenej transformácie - granty | 22 000 000 € | 8 000 000 € |
|  |  | **SPOLU** | **122 300 000 €** | **14 000 000 €** |

Na základe analýzy potrieb, ktoré vyvstali z podrobného dotazníka smerovaného na samosprávy vrátane VÚC v júni tohto roku a taktiež vzhľadom na vládou schválený Akčný plán inteligentných miest a regiónov na roky 2023 – 2026, ktorý bol prijatý 12.5.2023, **sa ukázala potreba alokovať časť prostriedkov opatrenia 1.2.2 na aktivity s celoštátnou pôsobnosťou, a to aj vrátane viac rozvinutých regiónov (VRR)**, kde spadá v prípade SR Bratislavský samosprávny kraj, mesto Bratislava ale v neposlednom rade aj na aktivity národnej úrovne.

Ako príklad jednotlivých opatrení, ktoré reagujú na potreby samospráv na celoštátnej úrovni môžeme uviesť **budovanie odborných kapacít pre podporu inteligentných samospráv**; podpora **využívania inovatívnych foriem, nástrojov a procesov verejného obstarávania** pre riešenia inteligentných miest a regiónov, tvorba vzdelávacieho programu v oblasti smart agendy pre tvorcov politík a projektov alebo tvorba metodických materiálov a usmernení k práci s inovatívnym typom dát.

Ďalšie dôvody potreby presunu časti alokácie opatrenia 1.2.2 z MRR na VRR:

* využitá efektívne a vynaložené zdroje
* prinášali synergické efekty v maximálne možnej miere,
* koordinácia agendy inteligentných samospráv na národnej úrovni, čo umožní zabezpečovať synergie a predchádzať duplicitným alebo izolovaným podporným aktivitám bez širšieho napojenia na identifikované potreby a ciele podpory inteligentných samospráv.

Doplnenie alokácie navrhujeme zabezpečiť vzájomným presunom financií na úrovni MRR a VRR medzi RSO1.4 Rozvoj pre inteligentnú špecializáciu, priemyselnú transformáciu a podnikanie (EFRR) z Opatrenia 1.4.2 „Digitálne zručnosti prispôsobené doménam RIS3 a potrebám priemyselnej a zelenej transformácie“, kde je hlavným cieľom podpora pokročilých a špecifických digitálnych zručností previazaných na jednotlivé domény RIS3 a na Národnú stratégiu digitálnych zručností SR a jej Akčný plán na roky 2023 – 2026. **Návrh presunu prostriedkov vo výške 1 300 000**€ **je naznačený v tabuľke nižšie, pričom je zrejmé, že pri tomto presune nedôjde k celkovému navýšeniu prostriedkov v kategórii viac rozvinutých regiónov ale len k výmene alokácie medzi opatreniami 1.2.2 a 1.4.2**.

Návrh prerozdelenia finančných prostriedkov:

|  |  |  |  |  |
| --- | --- | --- | --- | --- |
| Cieľ politiky | Opatrenie | Názov úrovne | EFRR\_MRR | EFRR\_VRR |
| CP1 | 1.2.2 | Podpora budovania inteligentných miest a regiónov - granty | 40 000 000 € | 1300 000 € |
| CP1 | 1.2.2 | Podpora budovania inteligentných miest a regiónov - IUS | 14 000 000 € | 1 500 000 € |
| CP1 | 1.2.2 | Podpora budovania inteligentných miest a regiónov - UMR | 45 000 000 € | 4 500 000 € |
| CP1 | 1.4.2 | Digitálne zručnosti prispôsobené doménam RIS3 a potrebám priemyselnej a zelenej transformácie - granty | 23 300 000 € | 6 700 000 € |
|  |  | **SPOLU** | **122 300 000 €** | 1. **000 000 €[[1]](#footnote-1)** |

**Táto zmena vznikla na základe dohody medzi gestormi oboch opatrení a má pozitívny dopad na obe opatrenia.**

1. V rámci Opatrenia 1.4.2 sú aktuálne pre VRR alokované zdroje vo výške 8 mil. EUR (EFRR). Na základe identifikácie potrieb pre opatrenie 1.2.2 pre zabezpečenie plnenia aktivít navrhujeme zvýšenie alokácie pre VRR o 1,3 mil. EUR (EFRR). Zároveň dôjde k navýšeniu opatrenia 1.4.2 v rámci MRR v totožnej čiastke 1,3 mil. EUR (EFRR). [↑](#footnote-ref-1)